Source: http://kalender.piibel.net/kal/?month=2&fontsize=12&fontface=sans&c=1c&keel=et&viewmode=loosung&year=2015
Timestamp: 2019-06-27 02:08:51+00:00

Document:
Loosung veebruar 2015
VEEBRUAR KUU LOOSUNG: Sest ma ei häbene evangeeliumi, see on ju Jumala vägi päästeks igaühele, kes usub, juudile esmalt ja siis kreeklasele. Rm 1,16
3. PÜHAPÄEV ENNE PAASTUAEGA (SEPTUAGESIMAE) Me ei heida oma anumisi su palge ette mitte oma õiguse pärast, vaid sinu suure halastuse pärast! Tn 9,18 Jr 9,22-23; 1Kr 9,24-27; Ps 62 Jutlus: Mt 20,1-16a
1. Pühapäev Vaata, Issand Jumal tuleb jõuliselt ja tema käsivars valitseb. Js 40,10 Kes ei peaks kartma sind, Issand, ning ülistama sinu nime? Sina üksi oled püha, kõik paganad tulevad ning kummardavad sinu ette. Ilm 15,4 Me oleme teadlikud, et meie meelevallas pole muuta maailma palet, aga meie meelevallas seisab selles maailmas, mis nägu ta ka iial ei oleks, usaldada siiski oma Jumalat. Harri Haamer
2. Esmaspäev Ma pean Issandat alati oma silma ees. Ps 16,8 Jookskem püsivusega meile määratud võidujooksu ja vaadakem üles Jeesusele, usu alustajale ja täidesaatjale. Hb 12,1-2 Värisedes pööran selja patul, elan Jeesu ees; Tema kustutab mu võla, aitab seista armu sees. Aga kui ma komistan, võitlemises haavu saan, Jeesus, arst, siis astu ette - hinge annan Sinu kätte! ULR 463:5. Ludwig Andreas Gotter Lk 19,1-10; 1Ms 18,16-33
3. Teisipäev Tema peal hingab Issanda Vaim, tarkuse ja arukuse Vaim, nõu ja väe Vaim, Issanda tundmise ja kartuse Vaim. Js 11,2 Kui nüüd Jeesus oli ristitud, tuli ta kohe veest välja. Ja vaata, taevad avanesid ning ta nägi, kuidas Jumala Vaim laskus otsekui tuvi ja tuli tema peale. Mt 3,16 Sinu Püha Vaim, oh Jeesus, andku meile väge ka, et Su tahtmist mööda armus üha võime elada. Valmista meid, armas Issand, kõlbavaks tee meie südant! ULR 263:9. Peter Lackmann Hb 12,12-17; 1Ms 19,1-14
4. Kolmapäev Ma heidan silma nende peale heas mõttes. Ma ehitan neid ega kisu maha, ja ma istutan neid ega kitku välja. Jr 24,6 Nii ei ole nüüd enam mingit hukkamõistu neile, kes on Kristuses Jeesuses. Rm 8,1 Miski ei lohuta rohkem, kui kindel usaldus, et kurjuse keskel oled Jumala armastusest ümbritsetud. Jean Calvin Mt 10,40-42; 1Ms 19,15-29
5. Neljapäev Ole mulle armuline, Jumal; ole mulle armuline, sest sinu juures otsib mu hing pelgupaika. Ps 57,2 Kui nüüd teie, kes olete kurjad, oskate anda häid ande oma lastele, kui palju enam teie Isa, kes on taevas, annab head neile, kes teda paluvad! Mt 7,11 Usklik inimene loodab, et Jumal saadab kõik hästi korda. Ta ei varise kunagi kokku kannatustes ja meeleheites, vaid püsib palves ja usus. Uno Plank 1Kr 3,(1-3)4-8; 1Ms 21,1-21
6. Reede Ja ma tean, mu Jumal, et sina katsud südame läbi ja tunned aususest rõõmu. 1Aj 29,17 Õndsad on puhtad südamelt, sest nemad näevad Jumalat. Mt 5,8 Oh Jumal Looja, Püha Vaim! Mu süda on nii väga tuim, oh täida seda armuga ja kõigest patust puhasta! ULR 273:1. Martin Luther Jh 2,13-22; 1Ms 22,1-19
7. Laupäev Issanda korraldused on õiglased, need rõõmustavad südant. Ps 19,9 Kristuse sõna elagu rikkalikult teie seas, kõiges tarkuses õpetage ja manitsege üksteist. Kl 3,16 Jumala võib leida vaid see, kelle meel on avatud tõele. Jörg Zink 1Kr 1,26-31; 1Ms 23,1-20
2. PÜHAPÄEV ENNE PAASTUAEGA(SEXAGESIMAE) Täna, kui teie tema häält kuulete, ärge tehke oma südant kõvaks. Hb 3,15 Js 55,(6-9)10-12a; Hb 4,12-13; Ps 4 Jutlus: Lk 8,4-8(9-15)
8. Pühapäev Vaata, Issanda kartus - see on tarkus, ja hoidumine kurjast on arukus. Ii 28,28 Aga ülalt pärinev tarkus on esmalt puhas, siis rahumeelne, leebe, kuulekas, tulvil halastust ja häid vilju, erapooletu, teeskluseta. Jk 3,17 Issand, aita, et meie sõnad kõlaksid puhkepaigana, kus ahistatu saaks hetke hingata. Jörg Zink
9. Esmaspäev Pane ometi minu heaks pant tallele enese juurde! Kes muidu mu kasuks kätt lööks? Ii 17,3 Kes võib meid hukka mõista? Kristus Jeesus on, kes suri ja, mis veel enam, kes üles äratati, kes on Jumala paremal käel ja kes palub meie eest. Rm 8,34 Jumala ees pole meil vaja näidata oma pangaarvet ega edukust karjääriredelil. Jumala ees on üksnes Jeesus Kristus meie õigus ja ehe. Temas on meie elu ja tuleviku mõte. Joosep Tammo 5Ms 32,44-47; Rm 1,1-7
10. Teisipäev Ma tean, et Issand ajab viletsa kohtuasja ja teeb vaesele õige otsuse. Ps 140,13 Eks ole Jumal selle maailma vaesed valinud saama usu läbi rikasteks ja pärima kuningriiki, mille ta on tõotanud neile, kes teda armastavad? Jk 2,5 Jeesusest haarasid kinni need, kes väga väljapääsu otsisid, või siis igasuguse lootuse kaotanult enam midagi ei otsinud. Need, kes oma eluga ise hakkama said, jäid ohutusse kaugusesse. Toomas Paul 2Ms 7,1-13; Rm 1,8-15
11. Kolmapäev Kes silmaveega külvavad, lõikavad hõiskamisega. Kes minnes kõnnib nuttes, kui ta külviseemet kannab, see tuleb ja hõiskab, kandes oma vihke. Ps 126,5-6 Ärgem tüdigem head tehes, küll me omal ajal ka lõikame. Gl 6,9 Jeesus ei kutsu ühtki inimest jõudeellu, vaid teenima. Ustavalt, armastuses ja kannatlikkuses. Albert Soosaar Mk 6,1-6; Rm 1,16-17
12. Neljapäev Teadke, et Issand on Jumal! Ps 100,3 Jumala Poeg on tulnud ja andnud meile mõistmise, et me tunneksime ära Tõelise. 1Jh 5,20 Jeesuse isikus on mõistatuslik Jumal muutunud mõistetavaks. Ta ei ole külm saatus, vaid armastav Isa, kes teab, mida Ta lapsed vajavad. Mõnigi rist meie elus tundub veel mõttetuna, kuid Jumal ilmutab oma Pojas meile sellegi saladuse. Joosep Tammo Lk 6,43-49; Rm 1,18-32
13. Reede Taevad rõõmustugu ja maa ilutsegu! Ja öelge paganate seas: "Issand on kuningas!" 1Aj 16,31 Sest sinu päralt on riik ja vägi ja au igavesti. Mt 6,13 Palve tõeline sisu on igatsus Jumala järele. Kõikvõimalike hüvede soovimine taandub selle ees... Marcus Hermen Jh 12,34-36(37-42); Rm 2,1-16
14. Laupäev Ja Issand äratas rahva vaimu, ja need tulid ning alustasid tööd vägede Issanda, oma Jumala koja kallal. Hg 1,14 Ainult käituge Kristuse evangeeliumi vääriliselt, et te püsite ühes vaimus ja ühel meelel, võideldes evangeeliumi usu eest. Fl 1,27 Õnnis see, kes usus võitleb, sõdimises kindlaks jääb; ja kes patu himu sõitleb, lihalustist mööda läeb. Üksi Jeesu risti all on meil vari, kilp ja vall; et saaks taeva õndsatega, sure enne Jeesusega! ULR 463:3. Ludwig Andreas Gotter Mt 13,31-35; Rm 2,17-29
PÜHAPÄEV ENNE PAASTUAEGA (ESTOMIHI) Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast! Lk 18,31 Am 5,21-24; 1Kr 13,1-13; Ps 60 Jutlus: Mk 8,31-38
15. Pühapäev Püsige sellel teel, mida Issand, teie Jumal, teid on käskinud käia, et te jääksite elama. 5Ms 5,33 Jeesus ütleb: "Igaüks nüüd, kes neid mu sõnu kuuleb ja nende järgi teeb, sarnaneb aruka mehega, kes ehitas oma maja kaljule." Mt 7,24 Vajame kõik uut usulist ärkamist oma ajavoolus paadunud südames ja hinges. Meie isiklik usk vajab revideerimist ja küsimist, kui palju ma evangeeliumi järgi olen kristlane? Vajame uut usupuhastust oma hinges, et meie usk Jeesusesse võiks saada ehtsaks ja puhtaks ning meie elu oleks kantud Kristuse armastuse väest. Uno Plank
16. Esmaspäev Otsekui karjane tunneb muret oma karja pärast, siis kui ta on oma laialipillatud lammaste keskel, nõnda tunnen mina muret oma lammaste pärast. Hs 34,12 Ja halastage nende peale, kes kahtlevad. Jd 1,22 Päästmise armu saanud usklik otsib ikka võimalust, kuidas kaasinimesigi igavesele elule aidata. Kuidas aidata, selleks tuleb paluda selgust Jumalalt. Paul Himma Lk 13,31-35; Rm 3,1-8
17. Teisipäev Issand oli Joosepiga ja mis ta tegi, Issand laskis korda minna. 1Ms 39,23 Õnnistamiseks te olete kutsutud, et ka teie võiksite pärida õnnistuse. 1Pt 3,9 Kui palju rohkem valgust oleks selles vaimselt tuhmuvas inimeste maailmas, kui Jeesuse jüngrid siin ei ootaks mingit inimkonna muutumist paremaks ega olukordade ning tegutsemise tingimuste kujunemist soodsamaks ja hõlpsamaks, vaid oleksid kõige kiuste veendunud, et Jumal just nendes olukordades ning nendes tingimustes tahab neid tarvitada. Harri Haamer Lk 5,33-39; Rm 3,9-20
18. Kolmapäev Kes pidasid halvaks väikeste alguste päeva, need saavad rõõmustada ja näha loodikivi. Sk 4,10 Aga kui nad olid kogunenud Galileasse, ütles Jeesus neile: "Inimese Poeg antakse inimeste kätte ja nad tapavad tema ja kolmandal päeval äratatakse ta üles." Mt 17,22-23 Su võitlus meie võit, Su surm me eluks saanud, Su köied, ahelad on vabaduse toonud. Su rist on meie rõõm, Su haavus õnnistus, Su veres patusel on ainus lunastus. KLPR 78:3. Adam Thebesius Mt 6,16-21; Rm 3,21-26
18.02. Algab kannatusaeg
19. Neljapäev Boas ütles Rutile: "Su täielik palk tulgu sulle Issandalt, kelle tiibade alla sa oled tulnud varjule." Rt 2,12 Järelikult ei ole te nüüd enam võõrad ja majalised, vaid pühade kaaskodanikud ja Jumala kodakondsed, Ef 2,19 Kristus on meid, vaeseid inimesi, põrgu lõugade vahelt välja kiskunud, võitnud, vabastanud ja meile jälle toonud Isa helduse ning armu, meid Tema omadena oma varju ja kaitse alla võtnud, et Ta meid valitseks õiguse, tarkuse, väe, elu ja õndsusega. Martin Luther Sk 7,2-13; Rm 3,27-31
20. Reede Kiitke teda, päike ja kuu! Kiitke teda, kõik valguse tähed! Kiitku nad Issanda nime, sest kui tema käskis, siis nad loodi! Ps 148,3.5 Suured ja imelised on sinu teod, Issand Jumal, Kõigeväeline! Ilm 15,3 Haigustes ja rasketes valudes, seesmiste kannatuste ja kiusatuste ajal olen saanud kogeda, kuidas Jeesuse ligiolek on selle kõige üle võidu saavutanud ja kuidas ma just nendel hetkedel olen pääsenud Temale lähemale kui kunagi varem. Ema Basilea Schlink Jh 8,21-30; Rm 4,1-12
21. Laupäev Issand, mu Jumal, kes olen mina ja kes on mu sugu, et sa mind senini oled saatnud? 2Sm 7,18 Jumal on meid päästnud ja kutsunud püha kutsega, mitte meie tegude järgi, vaid omaenese kavatsuse ja armu järgi. 2Tm 1,9 Ehk olgu raske tõbi ja suur küll meie häbi, Su arm on suurem veel! Sa päästad ära põrgust, teed lahti patuvõrgust, nii saavad rõõmsaks hing ja meel. ULR 257:4. Tartu lauluraamatu järgi Tn 5,1-7.17-30; Rm 4,13-25
1. PAASTUAJA PÜHAPÄEV (INVOCAVIT) Selleks ongi Jumala Poeg saanud avalikuks, et ta tühistaks kuradi teod. 1Jh 3,8b 1Ms 3,1-19(20-24); Hb 4,14-16; Ps 30 Jutlus: Mt 4,1-11
22. Pühapäev Mõelge kaugel Issandale ja teile meenugu Jeruusalemm! Jr 51,50 Nii me oleme siis alati kindlad, teades, et kuni me oleme ihus, oleme eemal Issanda juurest; sest me käime usus, mitte nägemises, 2Kr 5,6-7 Sa, Jeesus, armust avita, mind võta omaks teha. Mu süda täida usuga, et Jumalat saan näha Su sõna ja Su vaimu väest. Kes seda püüab südamest, see laulgu rõõmsalt: aamen! KLPR 186:3. Andreas Knopken
23. Esmaspäev Kui sa võtad kuulda Issanda, oma Jumala häält, siis õnnistatud oled sa linnas ja õnnistatud oled sa väljal. 5Ms 28,2-3 Jeesus ütles jüngritele: "Õndsad on aga teie silmad, et need näevad, ja teie kõrvad, et need kuulevad." Mt 13,16 Me saame Jeesust ja Jumalat tundma õppida Jumala ilmutuse kaudu. Meie teadmised ja tunnetus Jumalast oleksid väga ähmased, peaaegu olematud, kui Jumal poleks end inimestele ilmutanud. Jumala ilmutuse tipp on Jeesus Kristus ja Tema läbi toimunu. Paul Himma 1Jh 3,7-11(12); Rm 5,1-5
24. Teisipäev Ja te saate tunda, et mina olen Issand, kui ma teiega nõnda talitan oma nime pärast, aga mitte teie halbade eluviiside ja hukatuslike tegude kohaselt. Hs 20,44 Patud on teile andeks antud Tema nime pärast. 1Jh 2,12 Kristluse rõõmusõnum on, et me ei pea oma eksitustest ja pattudest kinni hoidma ega neisse jääma. Et me võime parandada meelt. Toomas Paul Ii 1,1-22; Rm 5,6-11
25. Kolmapäev Häda sellele, kes kuhjab kokku, mis ei ole tema oma - kui kauaks? Ha 2,6 Paulus kirjutab: "Ja arvake auks elada vaikselt, ajada oma asju ning teha tööd oma kätega." 1Ts 4,11 Kui Sa Jeesusega läed oma tööle, vaata! Jeesus võtab, küll sa näed, sihile sind saata. Siis on õnnistus su peal, töö siis tulu kannab, viimaks sulle Jeesus veel taevariigi annab. KLPR 436:3. Tundmatu autor 1Kr 10,9-13; Rm 5,12-21
26. Neljapäev Too mind tagasi, et saaksin pöörduda, sest sina oled Issand, mu Jumal! Jr 31,18 Aga üks ristil rippuvaist kurjategijaist ütles: "Jeesus, mõtle minu peale, kui sa tuled oma kuningriiki!" Lk 23,42 Sind kiidan, Jeesus, tänuga, Sa elu, rahu andja - et taevatrooni jätsid Sa kui minu patu kandja! Mu vaese südant pühitse, tee oma templiks seda, mu vaimu ise valitse, Su valgus täitku teda! ULR 415:4 Jk 4,1-10; Rm 6,1-11
27. Reede Hea ja õiglane on Issand; sellepärast ta õpetab patustele õiget teed. Ps 25,8 Võtke vastu ka usus nõder ja ärge vaielge arvamuste üle! Rm 14,1 Igas inimeses, ka kõige halvemas, tuleb näha Jumala loomistööd. Õigeusu kirikust Hb 2,11-18; Rm 6,12-23
28. Laupäev Sinu tahtmist, mu Jumal, teen ma hea meelega ja sinu Seadus on mu südames." Ps 40,9 See ongi Jumala armastamine, et me peame tema käske, ja tema käsud ei ole rasked. 1Jh 5,3 Jumala tahtele alistumises on suur jõud, nõustu sellega ja kiusatused taganevad! Ema Basilea Schlink Ilm 20,1-6; Rm 7,1-6

References: Ps 62
 Ps 16
 Ps 57
 Ps 19
 Ps 4
 Ps 140
 Ps 126
 Ps 100
 Ps 60
 Ps 148
 Ps 30
 Ps 25
 Ps 40